ไม่เคยเดินยูเนี่ยนมอลล์ วันนี้ได้เข้ามากินข้าวในนี้ น้องที่มาด้วยอยากกินแซ่ปๆ เลยลองร้านตำแหลดู ราคาแรงตามสไตล์อาหารในห้าง สั่งไป 4 อย่าง พร้อมข้าวเหนียว 1 ข้าวสวย 1 

ต้มแซบกระดูกอ่อน : รสจัด อร่อยทีเดียวจานนี้

น้ำตำหมู : รสชาติดี แต่หมูติดมันเยอะไปนิด กินแล้วต้องเขี่ย เขี่ยไปเขียมาเหลือเนื้อให้กินนิดเดียว

ส้มตำไทย : บอกไม่เผ็ด แต่พอเข้าปาดเท่านั้น ไฟพุ่งเลย รสชาติดี แต่เผ็ดมาก หมดอร่อยไปเลย

ไก่ย่าง : เราว่าไม่อร่อยอ่ะ อันนี้ไม่ชอบเลย

ตกใจตอนเอาน้ำมาเสริฟ แก้วน้ำเป็นแบบใช้แล้วทิ้ง คือว่า อาหารราคานี้ ใช้แก้วพลาสติกแบบนี้ รับไม่ได้เลยอ่ะ แล้วที่แย่คือ เอาแก้วมาเสริฟ แต่ไม่เอาน้ำดื่มมาให้ กินกันไปเกือบครึ่งจนเจอส้มตำเผ็ดๆ เลยต้องร้องขอน้ำเป็นการด่วน

โดยรวมการบริการถือว่าใช้ได้ พนักงานเรียกง่าย (แต่ทำไมไม่เอาน้ำดื่มมาให้อันนี้งงนิดนึง) 
อาหารรสแซบรสชาติดี ไม่ชอบแต่ไก่ย่างนี่แหละ
แก้ไขเรื่องแก้วน้ำนิดนึงก็จะดีนะคะ ไม่ใช่ร้านข้างทางราคาถูก น่าจะไว้หน้าตัวเองนิดนึง

ค่าเสียหายมื้อนี้สี่ร้อยกว่าบาท (มั้ง) จำราคาไม่แม่นเพราะน้องชายเลี้ยงค่ะ คริๆ